बिहार के मुजफ्फरपुर बालिका गृर रेप कांड पर NDTV की खबर पर मुहर लग गई है. मुजफ्फरपुर कांड के मुख्य आरोपी ब्रजेश ठाकुर के साथ संबंधों को लेकर सवालों के घेरे में फंसी मंत्री मंजू वर्मा के बाद खुद आरोपी ब्रजेश ठाकुर ने भी माना है कि उन दोनों के बातचीत होती थी. मुजफ्फरपुर के पॉक्सो कोर्ट में पेश होने के दौरान आरोपी ब्रजेश ठाकुर ने माना कि उसकी बातचीत मंत्री मंजू वर्मा से होती थी. हालांकि, उस दौरान उसने यह भी कहा कि वह निर्दोष है और उसके खिलाफ एक भी सबूत नहीं है.